Kontado

Heyograpikal nga rehiyon ang 'kontado sa pipila ka nasod alang sa pagpanimuno niini ug uban pang katuyoan. Gikan ning pulonga sa Kinatśila nga condado ug Kinatalan nga komtat nga hubad sa karaang sa Prinanses nga conté o cunté  kansang kahulogan ginsakopan ubos sa kamandoan sa konde (earl) o abag-konde. Ang modernong Prinanses niini mao ang comté ug tugbang sa mga pulong contea, contado, comtat, condado, Grafschaft, graafschap, Gau, ug uban pa. 

Sa diha nga ang mga Norman mibuntog sa mga Ingles, gidala usab nila sa Inglatera ni nga termino diin nahimo ning tugbang nga tawag sa mga distritong Ingles.

Sa ngadto ngadto gigamit ni isip tawag sa mga sa mga rehiyon nga sakop sa bangsa sa usa ka hinugpong nga nasod sama sa nasod sa Alemaniya ug sa Tinipong Bangsa.

Puydeng bahigon ang kontado ngadto sa mga distrito, sa mga presinto, baryo o uban pang panimunong bahig sa ginsakpang kayutaan. Dili kinahanglan apan sagad gilangkoban ang kontado sa mga dakbayan, mga lungsod, mga baryo, mga balangay, o sa ubang mga lokal nga pangagamhanan nga sagad sakop ug ubos sa kagamhanang sentral sa kontado. Depende sa nasud ug sa kahimoan sa mismong mga dapit dunay mga kaso usab diin ang mga naglangkob sa kontado dili direktang ubos sa pangagahanan niini.

Gibasehan

Galeriya sa hulagway